da en da nl ca da da de es da da da da da da da da da da da da da da da da da de da da da da sv da da da da de da da da da da da da da da da da da da nl da en da da es nl da
Flere landsbyer skal gøres stærke og levedygtige | Erhvervsministeriet
9.4.2018 10:00:56 CEST | Erhvervsministeriet
Udvalget for levedygtige landsbyer har i dag afleveret deres anbefalinger til, hvordan regeringen, kommunerne og de enkelte lokalsamfund kan skabe stærke og levedygtige landsbyer og dermed bidrage til regeringens ambition om vækst og udvikling i hele Danmark.
Det skal være attraktivt at leve og bo overalt i Danmark. Og flere lands-byer skal igennem en omstilling for at blive levedygtige. Med den ambition nedsatte regeringen i juli 2017 Udvalget for levedygtige landsbyer.
I dag har udvalget afleveret sine anbefalinger til regeringen ved et pres-semøde i den vestsjællandske landsby Nyrup.
”Det er afgørende for Danmark, at vi skaber udvikling i alle dele af lan-det, og at vi gør det attraktivt at bo og leve overalt. Det kræver blandt andet, at vi får skabt gode stærke lokalsamfund og landsbyer, som udvik-ler sig. Jeg ser frem til at se nærmere på de anbefalinger, som udvalget er kommet med, så vi kan fortsætte regeringens ambition om at skabe vækst og udvikling i hele Danmark.”
Jens Kr. A. Møller, formand for Udvalget for levedygtige landsbyer:
"Det er en vigtig, men også en udfordrende opgave, at skabe udvikling i landdistrikterne, herunder også at tage hånd om nogle af de centrale ud-fordringer landsbyerne står over for. Med de 17 anbefalinger har vi i udvalget peget på en række muligheder, vi ser for at kommuner og stat sammen med lokalsamfundene kan understøtte, at flere landsbyer omstiller sig og fornyes, så de bliver levedygtige.”
Udvalget peger blandt andet på at kvaliteten ved landsbyerne skal højnes ved at have fokus på de lokale potentialer. Natur, landskab, ro, tillid, lokale fællesskaber, samlingspunkter, som den lokale dagligvarebutik eller idrætshal, samt andre af de særlige kvaliteter, der typisk forbindes med landsbyliv, og efterspørges af såvel bosiddende som potentielle tilflyttere.
På baggrund af de udfordringer, som mange kommuner oplever i lands-byerne, er det udvalgets opfattelse, at det er afgørende, at kommunerne foretager en strategisk afvejning og planlægning for landsbyerne og deres udvikling. Der skal her lægges vægt på følgende:
1. Et attraktivt nærmiljø med tidssvarende boliger, en tilpasset byg-ningsmasse samt adgang til landskab og natur
2. Nærhed til offentlig og privat service
3. Tilgængelighed til beskæftigelse og gode muligheder for etable-ring af virksomhed
4. Social og kulturel sammenhængskraft
Udvalget finder en række indsatser nødvendige for at skabe en bedre strukturel balance mellem land og by og fremme arbejdet med levedygtige landsbyer. Udvalget mener, det er nødvendigt med en tidssvarende boligmasse, hvis landsbyerne skal være attraktive. Boligmassen skal tilpasses efterspørgslen, hvilket mange steder kræver en reduktion i antallet af boliger. Enkelte af udvalgets anbefalinger indebærer væsentlige omkostninger for staten og går dermed ud over rammerne for udvalgets kommissorium.
Udvalget for levedygtige landsbyer blev nedsat i juli 2017 som en del af den politiske aftale mellem regeringen, S og DF om ”Danmark i bedre balance” og modernisering af planloven.
Læs rapport, faktaark og publikation om landsbyer med cases her
Pressechef René Gyldensteen, Erhvervsministeriet: 91 33 70 15
Formand for udvalget: Jens Kr. A. Møller; gennem Lone Andersen, DLR Kredit: 33 42 07 61.
33 92 33 50https://www.em.dk/
Følg pressemeddelelser fra Erhvervsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervsministeriet
Brexit-pulje på vej til virksomheder i de maritime erhverv3.10.2022 15:12:05 CEST | Pressemeddelelse
Storbritannien er et vigtigt marked for danske producenter af udstyr og serviceudbydere inden for det maritime område. Derfor er der nu økonomisk hjælp til virksomheder hårdt ramt af Brexit.
Pristjek udløser undersøgelse af prisen på bl.a. smør og gas2.10.2022 09:49:20 CEST | Pressemeddelelse
Erhvervsminister Simon Kollerup satte i august gang i en skærpet overvågning af prisstigningerne. Konkurrence- og Forbrugerstyrelsen vil på den baggrund sætte gang i en nærmere undersøgelse inden for nogle af de produktområder, hvor prisstigningerne ser ud til at være større end i sammenlignelige lande.
Handlingsplan skal styrke dansk eksport af forsvarsteknologi til USA28.9.2022 13:54:33 CEST | Pressemeddelelse
Regeringen lancerer i dag en ny handlingsplan for Industripartnerskabet for forsvarsrelateret eksport til USA. Handlingsplanen skal koordinere og styrke den industrielle indsats på tværs af myndigheder, virksomheder og brancheorganisationer i forbindelse med anskaffelsen af F-35 kampflyene og i sidste ende styrke dansk eksport til USA.
Fastholdelse af den kontracykliske kapitalbuffersats i Danmark28.9.2022 09:43:54 CEST | Pressemeddelelse
Regeringen har besluttet at fastholde satsen for den kontracykliske kapitalbuffer for 3. kvartal 2022 på 2,5 pct. i Danmark med virkning fra den 30. september 2023.
Millionpulje til virksomheder ramt af Brexit er åben25.9.2022 11:57:33 CEST | Pressemeddelelse
De virksomheder, der er hårdest ramt, pga. Brexit, kan nu søge kompensation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022